作者:湯舜民
標題:梁州・瞻勝蹟蓬萊山不離眼底，避危途太行路長在心頭。將古今吏穩都窮
內容:慕謝安高邁，羨陶令歸休，愛戴逵灑落，學賀老風流。文房藝苑偏遊，藥欄花徑清幽。披覽著種陵書半窗星斗光芒，張玩著輞川圖四壁煙雲馳驟，撥刺著嶧陽琴一簾風雨颼颼。淡然，自守。全勝他歸山指破麻袍袖，能燮護會消受。高臥元龍百尺樓，萬事悠悠。